***ΠΡΟΤΥΠΗ ΕΤΑΙΡΕΙΑ ΨΥΧΙΚΗΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΡΩΓΗΣ***

 ***ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ***

***ΓΙΑ ΤΗΝ ΠΡΟΣΛΗΨΗ ΕΝΟΣ (1) ΑΤΟΜΟΥ ΜΕ ΤΗΝ ΕΙΔΙΚΟΤΗΤΑ ΤΟΥ ΚΟΙΝΩΝΙΚΟΥ ΛΕΙΤΟΥΡΓΟΥ ΚΑΙ ΜΕ ΣΥΜΒΑΣΗ ΕΞΑΡΤΗΜΕΝΗΣ ΕΡΓΑΣΙΑΣ ΠΛΗΡΟΥΣ ΑΠΑΣΧΟΛΗΣΗΣ ΟΡΙΣΜΕΝΟΥ ΧΡΟΝΟΥ (ΕΩΣ 31/08/2024 ΑΠΟ ΤΗΝ ΥΠΟΓΡΑΦΗ ΤΗΣ ΣΥΜΒΑΣΗΣ).***

**Η Πρότυπη Εταιρεία Ψυχικής Υγείας και Κοινωνικής Αρωγής,**

βάση της από 19/10/2022 (Α.Π. Γ3β/Γ.Π.οικ.59206) έγκρισης από άποψη σκοπιμότητας για την κάλυψη δαπανών κλιμακίων φορέων Μονάδων Ψυχικής Υγείας στη Βόρεια Εύβοια, η οποία χρηματοδοτείται μέσω του Ταμείου Ανάκαμψης και Ανθεκτικότητας και εποπτεύεται από το Υπουργείο Υγείας, καλεί όσους επιθυμούν να εκδηλώσουν ενδιαφέρον για την κάλυψη μίας (1) θέσης εξαρτημένης εργασίας πλήρους απασχόλησης ορισμένου χρόνου (έως 31/08/2024 από την υπογραφή της σύμβασης) με την ειδικότητα του Κοινωνικού Λειτουργού για τη στελέχωση κινητού κλιμακίου.

**Φυσικό αντικείμενο**

Η πράξη αφορά την στελέχωση κινητού κλιμακίου παροχής ψυχοκοινωνικής υποστήριξης του γενικού πληθυσμού στις πυρόπληκτες περιοχές της Βόρειας Εύβοιας.

**Χρονική Διάρκεια Σύμβασης:**

Η χρονική διάρκεια της σύμβασης θα είναι **Ορισμένου Χρόνου** ήτοι από την υπογραφή της έως και **31/08/2024.**

**Προϋποθέσεις Συμμετοχής**

**1. ΤΥΠΙΚΑ ΠΡΟΣΟΝΤΑ**

- Πτυχίο Κοινωνικής Εργασίας ΑΤΕΙ ή Κοινωνικής Διοίκησης και Πολιτικής Επιστήμης με κατεύθυνση τη Κοινωνική Διοίκηση του Δημοκρίτειου Πανεπιστημίου Θράκης ΑΕΙ ή ισότιμο αντίστοιχης Σχολής του εξωτερικού

- Άδεια ασκήσεως επαγγέλματος Κοινωνικού Λειτουργού

- Εγγραφή στον ΣΚΛΕ (Σύνδεσμος Κοινωνικών Λειτουργών Ελλάδος)

 - Πιστοποιημένη γνώση τουλάχιστον μιας ξένης γλώσσας, κατά προτίμησης της αγγλικής
 - Πιστοποιημένη γνώση χειρισμού Η/Υ

**2. ΠΡΟΣΘΕΤΑ ΠΡΟΣΟΝΤΑ (βαθμολογούμενα)**

1. Εργασιακή εμπειρία (ως Κοινωνικός Λειτουργός).

2. Εργασιακή εμπειρία σε άτομα με σοβαρές ψυχικές διαταραχές είτε σε παρεμβάσεις στην κοινότητα

3. Χρόνος Ανεργίας.

Οι υποψήφιοι που πληρούν τα ανωτέρω κριτήρια θα κληθούν σε προσωπική συνέντευξη από την τριμελή επιτροπή αξιολόγησης και επιλογής.

**\*Απαιτείται προσκόμιση ψηφιακού πιστοποιητικού εμβολιασμού COVID-19 ή βεβαίωση νόσησης (σύμφωνα με τις διατάξεις του Ν. 4820/2021(ΦΕΚ 130/Α/23.07.2021)και την Κοινή Υπουργική Απόφαση Δ1α/Γ.Π. οικ. 52796, ΦΕΚ 3959/Β/27-8-2021 «Παρακολούθηση και τρόπος ελέγχου της συμμόρφωσης με την υποχρέωση εμβολιασμού κατά του κορωνοιού COVID-19)**

**Βαθμολόγηση κριτηρίων επιλογής**

Σύμφωνα με την απόφαση του Δ.Σ. και το εγχειρίδιο διαχειριστικής επάρκειας της Π.Ε.Ψ.Υ. κ Κ.Α., η βαθμολόγηση των κριτηρίων επιλογής καθορίστηκε ως εξής:

|  |  |  |  |
| --- | --- | --- | --- |
| **Κριτήριο** | **Βαθμολόγηση** | **Τρόπος Απόδειξης** | **Παρατηρήσεις** |
| Εργασιακή εμπειρία (ως Κοινωνικός Λειτουργός) | 0 – 1 έτη 10 βαθμοί. 1 – 3 έτη 15 βαθμοί. Από 3 έτη και πάνω 25 βαθμοί. | Βεβαίωση οικείου ασφαλιστικούφορέα |  |
| Εργασιακή εμπειρία σε άτομα με σοβαρές ψυχικές διαταραχές είτε σε παρεμβάσεις στην κοινότητα. | 0 – 1 έτη 10 βαθμοί. 1 – 3 έτη 15 βαθμοί. Από 3 έτη και πάνω 25 βαθμοί. | Βεβαίωση οικείου ασφαλιστικού φορέα και βεβαίωση εργοδότη |  |
| Χρόνος Ανεργίας  | 0 - 12 μήνες 15 βαθμοί. Από 1 έτος και πάνω 20 βαθμοί. | Δελτίο Ανεργίας σε ισχύ κατά την ημερομηνία υποβολής της αίτησης συμμετοχής στη διαδικασία επιλογής, σε επικυρωμένο φωτοαντίγραφο. |  |
| Διαδικασία Συνέντευξης | 0 έως 30 βαθμοί | Οι υποψήφιοι που πληρούν τατυπικά κριτήρια θα κληθούν σεπροσωπική συνέντευξη από την τριμελή επιτροπή αξιολόγησης και επιλογής |  |
| Σύνολο | 100 |  |  |

**Λοιπές Προϋποθέσεις**

Οι υποψήφιοι θα πρέπει να έχουν

Την Ελληνική ιθαγένεια ή ιθαγένεια κράτους – μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους – μέλους της Ευρωπαϊκής Ένωσης, πρέπει απαραίτητα να γνωρίζει την ελληνική γλώσσα στο επίπεδο που προσδιορίζεται με την προκήρυξη και διαπιστώνεται σύμφωνα με την παρ. 4 του άρθρου 28 του Π.Δ. 50/2001 (ΦΕΚ Α 39), όπως έχει τροποποιηθεί και ισχύει κάθε φορά.

Εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές, ή, εφόσον έχουν αναγνωρισθεί ως αντιρρησίες συνείδησης, να έχουν εκπληρώσει σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία (αφορά τους άνδρες υποψήφιου

**Τα απαραίτητα δικαιολογητικά** που θα κατατεθούν ή θα αποσταλούν και θα συνοδεύουν την αίτηση συμμετοχής είναι:

1. Αστυνομική ταυτότητα

2. Πτυχίο Κοινωνικής Εργασίας ΑΤΕΙ ή Κοινωνικής Διοίκησης και Πολιτικής Επιστήμης με κατεύθυνση τη Κοινωνική Διοίκηση του Δημοκρίτειου Πανεπιστημίου Θράκης ΑΕΙ ή ισότιμο αντίστοιχης Σχολής του εξωτερικού.

3. Άδεια ασκήσεως επαγγέλματος Κοινωνικού Λειτουργού

4. Βεβαίωση εγγραφής στον ΣΚΛΕ (Σύνδεσμος Κοινωνικών Λειτουργών Ελλάδος)

5. Γνώση ξένων γλωσσών, αντίστοιχο πιστοποιητικό που γίνεται δεκτό από τον ΑΣΕΠ

6. Γνώση χειρισμού Η/Υ, αντίστοιχο πιστοποιητικό που γίνεται δεκτό από τον ΑΣΕΠ

7. Βεβαιώσεις προϋπηρεσίας

8. Δελτίο Ανεργίας, σε επικυρωμένο φωτοαντίγραφο.

9. Αναλυτικό βιογραφικό σημείωμα

10. Υπεύθυνη Δήλωση του Ν.1599/1986, θεωρημένη για το γνήσιο της υπογραφής, με την οποία να δηλώνεται ότι ο υποψήφιος:

α) δεν έχει καταδικαστεί σε κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής,

β) δεν είναι υπόδικος και δεν έχει παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε,

γ) δεν έχει, λόγω καταδίκης, στερηθεί τα πολιτικά του δικαιώματα και για όσο χρόνο διαρκεί η στέρηση αυτή.

**Διαδικασία Αξιολόγησης και Επιλογής**

Η αξιολόγηση των αιτήσεων, η βαθμολόγηση των υποψηφίων και η επιλογή των επιτυχόντων θα γίνει από την ορισθείσα τριμελή Επιτροπή αξιολόγησης και επιλογής, και θα πραγματοποιηθεί ως εξής:

Αρχικά, θα γίνει ο έλεγχος δικαιολογητικών και των τυπικών προσόντων των υποψηφίων (προεπιλογή υποψηφίων) και ακολούθως, για όσους πληρούν τα τυπικά προσόντα, θα διενεργηθεί από την επιτροπή η διαδικασία των προσωπικών συνεντεύξεων.

Στη συνέντευξη θα αναζητηθούν και θα συνεκτιμηθούν στοιχεία αναφορικά με τις γνώσεις, την εμπειρία, την προσωπικότητα και την εν γένει καταλληλότητα των υποψηφίων. Η επιτροπή δύναται να ζητήσει κάθε συμπλήρωση και διευκρίνιση των υποβληθέντων δικαιολογητικών ή προσκόμιση συμπληρωματικών στοιχείων, εφόσον το κρίνει απαραίτητο.

Οι υποψήφιοι κατατάσσονται σε πίνακες προτεραιότητας κατά φθίνουσα σειρά συνολικής βαθμολογίας. Τα

προσωρινά αποτελέσματα επιλογής δημοσιεύονται και τυχόν ενστάσεις κατά της νομιμότητας της διενέργειας του διαγωνισμού υποβάλλονται στον φορέα διενέργειας του διαγωνισμού εντός τριών (3) εργάσιμων ημερών από τη δημοσίευσή τους. Αρμόδια για την εξέταση των ενστάσεων είναι η Επιτροπή Ενστάσεων, η οποία και εντός τριών (3) ημερών από τη πάροδο της προθεσμίας υποβολής των ενστάσεων συντάσσει πρακτικό, όπου αιτιολογημένα εισηγείται στη διοίκηση του φορέα την αποδοχή ή την απόρριψη της ένστασης. Επί της ένστασης αποφασίζει η διοίκηση του φορέα διενέργειας του διαγωνισμού, το αργότερο πέντε (5) εργάσιμες ημέρες από τη

λήξη της προθεσμίας υποβολής των ενστάσεων. Η απόφαση της διοίκησης επί της ένστασης κοινοποιείται στον ενιστάμενο εντός τριών (3) ημερών από τη λήψη της σχετικής απόφασης.

Μετά την ολοκλήρωση της εξέτασης των ενστάσεων, καταρτίζεται η τελική κατάταξη των υποψηφίων από την Επιτροπή Αξιολόγησης και Επιλογής η οποία υποβάλλεται προς έγκριση στη διοίκηση του φορέα. Μετά την έγκριση του τελικού πίνακα κατάταξης καλείται από τον φορέα ο πρώτος στη σειρά κατάταξης υποψήφιος, ο οποίος πρέπει να αποδεχτεί ή όχι τη θέση. Σε περίπτωση άρνησής του καλείται ο πρώτος επιλαχών, για τον οποίο ακολουθείται η ίδια διαδικασία, η οποία, αν απαιτηθεί, επαναλαμβάνεται για κάθε επόμενο επιλαχόντα έως ότου γίνει η πλήρωση της θέσης. Ο επιτυχών της διαδικασίας επιλογής προσκαλείται να υπογράψει τη σύμβαση εργασίας με την Π.Ε.Ψ.Υ. κ Κ.Α. μέσα σε προθεσμία δέκα (10) ημερών από την απόφαση έγκρισης από την διοίκηση του φορέα του τελικού πίνακα κατάταξης των υποψηφίων του Δ.Σ.

**Υποβολή Αιτήσεων:**

Οι ενδιαφερόμενοι θα πρέπει να συμπληρώσουν και να προσκομίσουν αυτοπροσώπως ή με εξουσιοδοτημένο προς τούτο εκπρόσωπο, με θεωρημένη από δημόσια αρχή εξουσιοδότηση, **τις εργάσιμες ημέρες (ώρες 10:00 -**

**14:00)** ή να αποστείλουν με ηλεκτρονικό ταχυδρομείο την αίτηση συμμετοχής με τα απαραίτητα δικαιολογητικά καθώς και αναλυτικό βιογραφικό σημείωμα, **από** **29/11/2022, ημέρα Τρίτη έως και την 13/12/2022, ημέρα Τρίτη,** **ώρα 16.00 μ.μ.**

Διεύθυνση: **Π.Ε.Ψ.Υ. κ Κ.Α.,** 2ο χλμ. ΕΟ Λαμίας Αθηνών, Τ.Κ. 35100, τηλέφωνο: 22310-36992, 22310-25900.

Αποστολή στο email : **info@pepsikka.gr**με θέμα **: ΓΙΑ ΤΗ ΘΕΣΗ ΚΟΙΝΩΝΙΚΟΥ ΛΕΙΤΟΥΡΓΟΥ –ΣΤΕΛΕΧΩΣΗ ΚΛΙΜΑΚΙΟΥ Β. ΕΥΒΟΙΑΣ**

(Σε κάθε συμμετέχοντα θα αποστέλλεται ο αριθμός πρωτοκόλλου της αίτησης του).

**Πληροφορίες:**

**- Π.Ε.Ψ.Υ. κ Κ.Α.**, Διεύθυνση : 2o χλμ. ΕΟ Λαμίας Αθηνών, Τ.Κ. 35100

 Τηλέφωνο 22310-36992, 22310-25900, ώρες 10:00-16:00, Δευτέρα έως Παρασκευή

 e-mail: info@pepsikka.gr

 κ. Ζέρβας Γεώργιος

Η παρούσα πρόκληση εκδήλωσης ενδιαφέροντος και η αίτηση συμμετοχής θα βρίσκονται αναρτημένες για τουλάχιστον δεκαπέντε (15) ημερολογιακές ημέρες:

- στην ιστοσελίδα της Π.Ε.Ψ.Υ.κΚ.Α.: www.pepsikka.gr

Λαμία, 29/11/2022

ΤΟ Δ.Σ. ΤΗΣ ΠΕΨΥκΚΑ

\* **Ενημέρωση για Προσωπικά Δεδομένα σύμφωνα με τον Κανονισμό (ΕΕ) 2016/679 και τον Ν. 4624/2019**

Το βιογραφικό σας σημείωμα καθώς και κάθε άλλο προσωπικό στοιχείο που συμπεριλαμβάνεται σε αυτό, θεωρείται δεδομένο προσωπικού χαρακτήρα σύμφωνα με τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (ο «Κανονισμός 2016/679») και το νόμο για την Προστασία Δεδομένων Προσωπικού Χαρακτήρα). Με την αποστολή του βιογραφικού σημειώματός σας συγκατατίθεστε στην απαιτούμενη επεξεργασία από την εταιρεία Π.Ε.Ψ.Υ.κΚ.Α. των Προσωπικών σας Δεδομένων με σκοπό την αξιολόγηση των ικανοτήτων σας για την κάλυψη θέσης, για την οποία αποστείλατε το βιογραφικό σας σημείωμα, (στο εξής η «Επεξεργασία»). Για τους σκοπούς της Επεξεργασίας στα Προσωπικά σας Δεδομένα δύναται να έχει πρόσβαση και να τα αποθηκεύει το προσωπικό της Εταιρείας Π.Ε.Ψ.Υ.κΚ.Α., για όσο χρονικό διάστημα απαιτείται για την εκπλήρωση του ανωτέρω σκοπού και πάντως όχι για διάστημα μεγαλύτερο του ενός έτους. Μετά την παρέλευση του ενός έτους τα προσωπικά σας δεδομένα θα διαγραφούν, εάν επιθυμείτε συνέχεια της επεξεργασίας θα σας ζητηθεί ρητή συγκατάθεση εκ νέου, βάσει του Κανονισμού.

Η Π.Ε.Ψ.Υ.κΚ.Α. σας ενημερώνει ότι η επεξεργασία των εν λόγω προσωπικών δεδομένων βασίζεται στη ρητή συγκατάθεσή σας (η οποία δίνεται με την αποστολή του βιογραφικού σημειώματος σας και την συμπλήρωση της αντίστοιχης αίτησης συμμετοχής την πρόσκληση) και ότι τα δεδομένα αυτά δεν διαβιβάζονται σε τρίτους. Σύμφωνα με τον Κανονισμό 2016/679 και τα άρθρα 33-35 του Ν. 4624/2019 μπορείτε να ασκήσετε όλα τα δικαιώματά σας και, ιδίως, το δικαίωμα ανάκλησης της συγκατάθεσης, το δικαίωμα πρόσβασης, διόρθωσης, διαγραφής, αντίταξης, περιορισμού της επεξεργασίας, το δικαίωμα στη φορητότητα των δεδομένων, το δικαίωμα υποβολής καταγγελίας στην αρμόδια Αρχή (Αρχή Προστασίας Δεδομένων Προσωπικού Χαρακτήρα www.dpa.gr), καθώς και το δικαίωμα εναντίωσης, με την υποβολή σχετικού αιτήματος. Για οποιαδήποτε περαιτέρω διευκρίνιση παρακαλώ όπως επικοινωνήσετε στο email: info@pepsikka.gr